
Cydnabyddiaeth AI (Deallusrwydd Artiffisial)

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn.
Rwy’n cadarnhau nad wyf wedi cyflwyno unrhyw ddefnyddiau a gynhyrchwyd gan AI fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth.

Prosiect Ymchwil: Astudiaeth achos archwiliadol yn seiliedig ar y Profiad Dewisol Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol.

Nod, ffocws a phwrpas yr ymchwil / Cyd-destun Ymchwil
Pwrpas y prosiect ymchwil hwn oedd archwilio pa strategaethau sy’n cael eu defnyddio i gefnogi dysgwyr gydag Anghenion Dysgu Ychwanegol (ADY) gyda’u cynnydd academaidd mewn ysgol gynradd. Penderfynwyd cynnal arsylwad o fewn y dosbarthiadau gan holi cwestiynau sy’n seiliedig ar eu profiadau dysgu nhw fel unigolion, y gefnogaeth a’r cymorth maen nhw’n derbyn oddi wrth staff yr ysgol a’u profiadau cymdeithasu, gan ffocysu’n benodol ar eu teimladau tuag at eu cyfoedion. Dosbarthwyd holiaduron i staff a’r Cydlynydd ADY (CADY)’r ysgol yn gofyn cwestiynau sydd yn seiliedig ar sut maen nhw’n cynllunio a gweithredu o amgylch y plant sydd â ADY, y gefnogaeth a chymorth addas ar gyfer y plant hynny, sut maen nhw’n mesur cynnydd y plant sydd â ADY a’r strategaethau maen nhw’n defnyddio i gefnogi’r plant yma’n ymhellach. 
Cynhaliwyd yr ymchwil mewn ysgol gynradd yn ne orllewin Cymru yn ystod profiad dewisol dros gyfnod o wythnos. Roedd yna ddau gant wyth deg pedwar o ddisgyblion yn yr ysgol, ac roedd pedwar pwynt naw'r cant o’r disgyblion yma wedi eu nodi fel rhai ag Anghenion Dysgu Ychwanegol (ADY). Cyferbynnir y canran yma gyda’r canran cenedlaethol o un deg tri phwynt dau'r cant sydd yn sylweddol uwch na’r disgwyl. Esbonia Estyn (2024) bod yr unigolion sydd wedi profi ADY yn gwneud cynnydd “cadarn” yn ystod eu cyfnod yn yr ysgol a bod pawb yn gweithio’n effeithiol i sicrhau amgylchedd dysgu ‘cynhwysol’ a “chynhaliol”. Nod yr ymchwil felly oedd archwilio’r strategaethau cefnogi disgyblion ag ADY ac i weld y strategaethau ar waith drwy lygaid y dysgwyr. Roeddwn hefyd eisiau datblygu fy ngwybodaeth a’m dealltwriaeth personol o’r strategaethau ADY er mwyn gwella fy arfer proffesiynol fel athrawes.
Trosolwg o lenyddiaeth berthnasol
Yn ôl Y Cod Anghenion Dysgu Ychwanegol (2021) diffinnir plant ADY yn swyddogol yng Nghymru fel dysgwyr ADY “os oes ganddynt anhawster dysgu neu anabledd (pa un a yw'r anhawster dysgu neu'r anabledd yn deillio o gyflwr meddygol ai peidio) sy'n galw am ddarpariaeth ddysgu ychwanegol”. Mae’r term ADY yn rhan o fframwaith sydd yn afleoli’r hen system sef y system Anghenion Addysgol Arbennig (AAA). Cyflwynwyd hyn o dan y Ddeddf Anghenion Dysgu Ychwanegol ac Addysg Arbennig (Cymru) 2018 a bwriedir gloywi sut mae’r plant yn derbyn y gefnogaeth ac i wneud system addysg yn fwy cynhwysol. Newidiodd Llywodraeth Cymru ambell i nodwedd sy’n gyfrifol am helpu’r ddarpariaeth addysgol yng Nghymru megis, hybu cynlluniau datblygu unigol yn lle cynlluniau gweithredu  ‘Cynllun Gweithredu Unigol’ a ffocws ar gydweithrediad rhwng ysgolion, asiantaethau allanol a’r rhieni. Yn ôl y Cynllun gweithredu newydd Cwricwlwm i Gymru (d.d.) mae rhaid i ysgolion “cynnwys pob agwedd ar y rhaglen ddiwygio ehangach er mwyn helpu i wireddu’r cwricwlwm” megis, plant a phobl ifanc sydd ag ADY. 
Dywed Estyn (2024) bod “y gofal a’r arweiniad a gynigir i ddisgyblion sydd ag anghenion dysgu ychwanegol (ADY) yn gryfder o fewn safle’r ysgol.” Pwysleisir bod gan y staff adnabyddiaeth safonol o ddiddordebau’r disgyblion ac maent yn defnyddio’r wybodaeth hon yn briodol i ddarparu ystod o weithgareddau diddorol a chyffrous sy’n ennyn brwdfrydedd y disgyblion ADY. Er hynny, nid yw’r gweithgareddau dysgu bob amser yn herio’r disgyblion yn “ddigon effeithiol i ddatblygu eu medrau’n addas” (Estyn 2024)..
Yn ôl ymchwil Mayer, Salovey and Caruso (2004) academyddion deallusrwydd emosiynol, mae ein cydnabyddiaeth emosiynol yn chwarae rôl hanfodol mewn gallu unigolion i reoli ei hemosiynau. Dywed Mayer, Salovey a Caruso (2004) bod hyn yn cynnwys “the abilities to accurately perceive emotions, to access and generate emotions so as to assist thought, to understand emotions and emotional knowledge, and to reflectively regulate emotions so as to promote emotional and intellectual growth.” Mae'n cwestiynu’r ffaith os yw pobl sydd ddim yn dioddef o unrhyw ADY yn cael hi'n anodd rheoli eu hemosiynau, yna pa mor anodd mae'n rhaid iddynt fod i bobl sydd gyda ADY. 
Mae’r profiad yma wedi fy helpu i gydnabod bod cael lles emosiynol da yw’r gwreiddiau i ddyfodol llwyddiannus i'r plant. Heb les emosiynol da, mae'r plant hyn yn cael eu sefydlu i fethu yn y system addysg. Rwy'n credu, os yw plant yn cael cyfleoedd i wella eu cyflwr emosiynol, maen nhw'n fwy tebygol i gyrraedd eu llawn botensial. Wrth ystyried y datganiad uchod yn ystyriol, gwelir bod nifer o faterion allweddol yn codi oddi wrth y cwestiwn ymchwil yma ac o ganlyniad, penderfynwyd ymchwilio i mewn i'r pwnc. 
Trafodaeth y dyluniad ymchwil: Astudiaeth Achos
Defnyddiwyd Astudiaeth Achos (AA) fel dyluniad ar gyfer yr ymchwil. Cyfeiria Simmons (2009) AA fel archwiliad trwyadl o safbwyntiau gwahanol o gymhlethdodau ein prosiectau o fewn cyd-destunau bywyd go iawn. Dywed Simmons (2009, tud.21) “The primary purpose is to generate in-depth understanding of a specific topic (as in a thesis), programme, policy, institution or system to generate knowledge and/or inform a policy development, professional practice and civil or community action”. Ychwanega Tight (2010, tud. 337) “The essence of case study is the detailed examination of a small sample.” Rhennir yr AA mewn i ddwy ran, y gwrthrych sef, pwrpas yr astudiaeth achos a’r pwnc (y ffrâm ddadansoddol) megis, maes yr ymchwil (Thomas, 2023). Yn yr AA hon, y gwrthrych oedd ‘pa strategaethau sy’n cael eu defnyddio i gefnogi dysgwyr’ a’r pwnc oedd ‘dysgwyr gydag anghenion dysgu ychwanegol (ADY). Dengys hyn, roedd gwrthrych yr ymchwil yn seiliedig ar arsylwi strategaethau (gweler Atodiad 1) mae’r plant ADY yn eu defnyddio ar lawr y dosbarth. 
Un o’r manteision o ddefnyddio AA yw’r gallu i ffocysu ar sefyllfaoedd bywyd go iawn a phrofi barn yn uniongyrchol mewn perthynas â ffenomena (Flyvbjerg 2006, tud. 235). Cytuna Lindvall (2007) trwy ddatgelu “the most obvious advantage is that the case study provides a detailed analysis in the individual case”. Dadleua Flyvbjerg (2006) er bod astudiaethau achos yn ffocysu ar sefyllfaoedd bywyd go iawn a barnau uniongyrchol, mae “dibynadwyedd” a “dilysrwydd” AA yn amheus ac yn achosi anfantais. O ganlyniad, nid oes modd cadarnhau argymhellion a chanfyddiadau a ddarperir gan astudiaethau achos o ran dilysrwydd, oherwydd natur yr astudiaeth achos. 
Mantais arall defnyddio AA yw ei fod yn ein galluogi i ddod o hyd i wybodaeth nid oeddem yn disgwyl dod o hyd iddo o'r cychwyn ac felly, roedd y dull yma yn fuddiol ar gyfer creu hypothesis (Jacobsen, 2002). Hawlia Merriam (2009) bod hypothesis yn chwarae rhan bwysig o’r astudiaeth trwy ddweud “hypotheses help structure future research, and case studies therefore plays an important part in advancing a field’s knowledge base.” Fodd bynnag, awgryma (Flyvbjerg, 2006) bod astudiaethau achos yn fwyaf defnyddiol ar gyfer cynhyrchu hypothesis, tra bod dulliau eraill yn fwy addas ar gyfer profi hypothesis a datblygu theori. Gan nad bwriad y prosiect ymchwil oedd profi’r strategaethau, penderfynwyd cynnal astudiaeth achos archwiliadol (Yin, 2009). 

Dulliau ymchwil 
Er mwyn cynnal yr ymchwil, defnyddiwyd ddull meintiol ac ansoddol er mwyn dod o hyd i'r data perthnasol. Defnyddiwyd holiadur ar gyfer casglu data meintiol (gweler Atodiad 3) ac arsylwadau ar gyfer casglu data ansoddol (gweler Atodiad 2). Dosbarthwyd holiaduron i CADY a staff yr ysgol er mwyn dod o hyd i ddata o safbwynt y staff ond chafwyd un ymateb yn unig. Arsylwyd ar ddosbarthiadau yn amrywio o’r meithrin i gyfnod allweddol dau a llwyddais i gasglu cymysg o ddata ansoddol. Er mwyn ateb y cwestiwn ymchwil, casglwyd data ansoddol trwy gynnal arsylwadau a’i nodi a’i chofnodi gan ddefnyddio taflen arsylwi (gweler Atodiad 2). 
Mae arsylwadau yn ddull ymchwil poblogaidd iawn ym myd ymchwilwyr ac mae’r dull wedi profi i fod yn llwyddiannus iawn wrth gasglu data amrywiol (Denscombe, 2021). Mae yna dau brif fath o arsylwadau megis, arsylwad heb fod yn gyfranogol sydd yn golygu nid yw’r ymchwilydd yn rhan o’r gweithgaredd sy’n digwydd ac arsylwad cyfranogol sy’n golygu bod yr ymchwilydd yn cymryd rhan mewn cymuned, trefniadaeth neu weithgaredd. Mae’r ymchwilydd yn ceisio dysgu sut brofiad yw bod yn rhan o'r gymuned, sefydliad, neu gymryd rhan yn y gweithgaredd. Yn yr achos yma, arsylwyd y plant heb fod yn gyfranogol ond roeddwn yn agored i helpu’r plant, y staff a’r gymuned trwy gydol y profiad, pe byddai angen. Yn ogystal a hyn, er nad oeddwn yn gyfranogol iawn yn ystod yr arsylwad, roedd pob plentyn dal i fod yn ymwybodol am beth oedd fy mhwrpas yn yr ystafell dosbarth. Diffiniwyd yn swyddogol fel dull arsylwi ‘Overt’ ble mae'r cyfranogwyr yn ymwybodol o gael eu harsylwi, ac nid ydyn ni, mewn unrhyw ffordd, yn cuddio'r ffaith ein bod yn eu harsylwi (Kawulich, 2012, tud.3). Hynny yw, “when you are infringing on others’ lives and when you plan to record and report to the world the results of the research, it is necessary to make others aware of the fact that you are there as an observer and that they are being observe,” (Kawulich, 2012, tud.7).
Yn ychwanegol at hyn, cryfder arsylwad fel dull ymchwil yw eich bod yn gallu derbyn gwybodaeth fwy sensitif ac yn helpu’r cyfranogwyr i deimlo’n fwy cyfforddus am gael ei arsylwi (Denscombe, 2021). Mae cyfranogwyr hefyd, pan fydd cyfrinachedd yn cael eu cynnal, yn fwy tebygol o ymddwyn yn fwy naturiol (Kawulich, 2012) sydd yn golygu hefyd bod yr ymchwil yn rhydd o unrhyw ragfarn. Mae'r arsylwr hefyd yn cael canlyniadau mwy dilys a chywir. Ar yr un pryd, awgryma hyn fod ymddygiad y plant yn newid oherwydd presenoldeb yr arsylwr. Yn bersonol, darganfuwyd bod ymddygiad y plant yn gwaethygu oherwydd fy mhresenoldeb i ac felly, nid oedd hyn yn adlewyrchiad gwirioneddol ohonynt (Durdona, 2019). 
Anfantais arall a brofwyd o ddefnyddio arsylwadau fel dull ymchwil oedd amser. Trwy gydol yr ymchwil, roeddwn i’n ymwybodol o’r hyn roeddwn i’n ymchwilio ac roeddwn i'n gwybod yn union beth roeddwn i'n edrych amdano. Fodd bynnag, argymhellwyd ein bod yn arsylwi pob ystafell ddosbarth trwy gydol yr wythnos serch hon, teimlwyd ar y pryd nad oedd gennym ddigon o amser i arsylwi pob dosbarth a’r plant ADY gyda manylder oherwydd hyd bob gwers. Yn unol â hynny nId oedd llawer o amser i ddod i gasgliad safonol.  
 Ar y llaw arall, profwyd arsylwadau cryfder wrth ddarparu gwybodaeth uniongyrchol (Taylor-Powell a Steele, 1996). Darpara’r dull y cyfle i mi dderbyn gwybodaeth gyda chywirdeb yn naturiol yn y man. O ganlyniad, defnyddiwyd y wybodaeth yn syth heb orfod aros am ymatebion neu brosesau pellach. Yn unol â hynny, teimlwyd dim pwysau wrth rannu’r wybodaeth gan nad oes risg o unrhyw wybodaeth yn newid neu yn cael ei ddylanwadu gan unrhyw un arall.
Dosbarthwyd holiaduron i staff a CADY’r ysgol er mwyn casglu data meintiol. Penderfynwyd defnyddio holiaduron gan ei fod yn ffordd arbennig o gasglu data meintiol ar raddfa fawr mewn amser byr (Denscombe, 2021). Danfonwyd yr holiaduron yn hawdd trwy e bost sydd wedyn yn profi’n ddarbodus yn economaidd ac yn arbed arian.  Serch hyn, profwyd y dull cyfradd ymateb isel iawn. Yn gyffredinol, teimlwyd fod holiaduron yn gweithio’n orau pan fyddant yn gofyn cwestiynau sy’n galw am ymatebion cyfyngedig iawn ac sy’n arbed amser megis, cwestiynau tic yn y blwch neu gwestiynau amlddewis (Patten, 2016, tud.3). Gellir dadlau ymhellach gan ddweud bod holiaduron dim ond yn darparu cipolwg o sefyllfaoedd yn hytrach na darlun manwl o’r maes sy’n peri pryder i'r ymchwilydd (Denscombe, 2021).
Mantais arall o ddefnyddio holiaduron yw’r hyblygrwydd. Mynna Ian Brace (2008) bod holiaduron yn rhoi’r cyfle i'r ymatebwyr cwblhau'r holiadur ar gyflymder eu hunain ac mewn amser eu hunain. Ni ellir gwadu fod hyn yn beth defnyddiol gan ystyried bod dysgu yn swydd prysur iawn fodd bynnag, mae cael amser i ystyried atebion, er bod yn aml yn fantais, nid bob amser yn ddelfrydol. Profwyd yr un ymateb cefais i o’r holiadur wythnos i feddwl ac ail-ystyried ei ymatebion sydd, yn realistig, ddim yn ymateb cyntaf, amrwd y CADY. Serch hyn, mae hyn yn gwneud i ni ail-feddwl dilysrwydd a chywirdeb yr ymateb (Brace, 2008). 
Dadansoddwyd y data meintiol ar ffurf graffiau a siartiau a chyflwynwyd y data ansoddol trwy godio. Mae’r siartiau’n ddelfrydol ar gyfer rhoi darganfyddiadau’n weledol ac felly profwyd yn fwy dibynadwy a chywir (Denscombe, 2021). Mae’r codio yn ddefnyddiol ar gyfer symleiddio gwybodaeth a grwpio mewn i themâu gwahanol (Braun a Clarke, 2006). Penderfynwyd yn gyfannol i ddadansoddi’r data ansoddol deongliadol yn thematig trwy ddefnyddio dadansoddiad thematig chwe cham Braun a Clarke (2006). Credir bod y pwynt canolog i’w ystyried wrth drin a thrafod y mater hwn yw dibynadwyedd a dilysrwydd yr ymchwil.  
Agwedd bwysig i gofio pan rydym yn casglu data nad yw pob ymchwil yn hollol ddilys neu'n ddibynadwy. Dyweda Maguire and Delahunt (2017) “as Nowell, Norris, White and Moules explain, the lack of focus on rigorous and relevant thematic analysis has implications in terms of the credibility of the research process”. Serch hyn, er mwyn cynyddu lefelau dilysrwydd a dibynadwyedd yr ymchwil, mae'n hanfodol i fabwysiadu dull atgyrchol. Os yw’r ymchwilydd yn disgrifio'n glir y perthnasoedd rhwng y cyfranogwyr ac ef ei hun, mae hyn yn cynyddu hygrededd y canfyddiadau ac yn dyfnhau ein dealltwriaeth o'r gwaith (Berger, 2015).  
Mae sicrhau cywirdeb hefyd yn fater pwysig i ystyried wrth gasglu data ansoddol oherwydd mae’r data yn fwy goddrychol sydd felly, yn gwneud yn fwy heriol. Defnyddiwyd dull systematig o godio a dadansoddi’r data fel mynna (Braun a Clarke, 2006) er mwyn sicrhau data tryloyw a chyson. Atgyfnertha (Miles, Huberman and Saldaña, 2014, tud.2) bod defnyddio dull systematig o godio yn sicrhau bod eraill yn gallu gwirio’r broses gan hefyd cynyddu hygrededd a chywirdeb yr ymchwil. Dilyswyd y data yn y modd yma trwy rannu’r atebion gyda CADY’r ysgol er mwyn cadarnhau’r atebion. 
Ystyriaethau moesegol
Er mwyn sicrhau ymchwil foesegol, cymeradwywyd y Ffurflen Foeseg (Atodiad 5) gan bwyllgor moeseg y Brifysgol a chasglwyd caniatâd a chydsyniad unigolion yr ysgol yn ôl canllawiau (BERA, 2024). Gofynnwyd am ganiatâd rhieni a chydsyniad y dysgwyr (Atodiad 1). Gan fod y cyfranogwyr o dan 18 mlwydd oed, nid oes hawl ganddynt roi caniatâd eu hunain ond yn unol â hynny gallent roi eu cydsyniad. Er mwyn cydymffurfio ag Erthygl 12: Hawliau Plant (Comisiynydd Plant Cymru, 2022) “dylai plant gael llais mewn materion sy’n effeithio arnynt”, gofynnwyd am eu cydsyniad gwybodus. 
Eglurwyd yn syml ar lafar beth oedd pwrpas yr ymchwil ac os oedden yn hapus i gydymffurfio ac i barhau (gweler manylion yn y ffurflen foeseg – Atodiad 5).  Eglurwyd iddynt hefyd bod ganddynt hawl i ymwrthod ac nid fydd unrhyw ganlyniad yn dilyn ohonynt. Ni defnyddiwyd cardiau cydsyniad gan mai dim ond arsylwi roeddwn yn gwneud ond roeddwn yn parhau i ofyn am eu cydsyniad i weld ei gwaith ac i ofyn cwestiynau iddyn nhw. Yr ail ystyriaeth yw caniatâd gwybodus y rhieni. Danfonwyd neges i rieni’r plant drwy lythyr (gweler Atodiad 1) er mwyn sicrhau bod y rhieni neu warcheidwad yn ymwybodol o fy mhwrpas yn yr ysgol.
Mae safleoldeb ni fel ymchwilwyr hefyd yn sail gadarn ar gyfer sicrhau ymchwil foesegol. Diffinnir safleoldeb yn dibynnu ar sut i ni’n dynwared y byd a sut mae hyn o bosib yn gallu dylanwadu ar ein proses ymchwil megis, credoau, gwerthoedd a’n hunaniaeth (Holmes, 2020, tud 3). Un o’r agweddau ar y mater hwn yw rhagfarn ac felly, penderfynwyd defnyddio’r dull myfyriol er mwyn atal unrhyw ragfarn rhag effeithio ar fy ymchwil. Er nad oedd y dull meintiol yn gallu atal rhagfarnu yn llwyr, trwy adnabod fy safleoldeb yn yr ymchwil, roeddwn yn gallu cydnabod y sefyllfaoedd ble mae rhagfarnu yn achos bryder a’i chymryd mewn i ystyriaeth. 
Canlyniadau a thrafodaeth o’r dadansoddiad 
Cysylltir hyn gyda’r strategaethau a welais ar lawr y dosbarth, yn bennaf o fewn Camau Cynnydd 2 a 3 gan nad oedd llawer o blant wedi cael diagnosis “swyddogol” o unrhyw anhawster dysgu o fewn y Cyfnod Dysgu Sylfaen. Arsylwyd ar 4 strategaeth ADY ble maen nhw’n canolbwyntio’n bennaf ar ddilyn y polisi ysgol gyfan i ddatblygu plant medrus. Defnyddia’r ysgol strategaethau sy’n seiliedig ar y ddamcaniaeth emosiynol a chymdeithasol yn bennaf. Darpara’r ysgol gorneli tawel i'r plant, bocsys synhwyraidd ar gyfer lleihau gorlwytho ac roeddent yn creu  amgylchedd tawel, sensory ‘serchit’ yn y boreau a sesiynau dechrau’r dydd sy’n canolbwyntio’n benodol ar wneud gweithgareddau gyda’r plant sy’n elwa ar eu llesiant.
Gan nad pwrpas yr ymchwil oedd darganfod ateb pendant i'r cwestiwn, roeddwn yn awyddus i herio a cheisio cael hyd i gymaint o ddata ag y gallwn er mwyn gwella fy ngwybodaeth a’n dealltwriaeth o’r maes ADY a datblygu fy arfer proffesiynol. Yn anffodus, roedd yn anoddach nag oeddwn i'n gobeithio oherwydd nid oedd llawer o’r disgyblion wedi cael diagnosis swyddogol o unrhyw ADY ac felly, teimlwyd nad oedd yr ymchwil yn ddilys os penderfynwyd defnyddio’r plant hyn fel rhan o’n hymchwil. 
Serch hyn, penderfynwyd arsylwi dau ddisgybl a’i harsylwi yn drylwyr. Roedd disgybl 1 (ac X) newydd ddechrau’r meithrin. Roedd y ddau newydd gael diagnosis swyddogol o awtistiaeth ond, roedd disgybl 1 wedi cael diagnosis awtistiaeth fwy dwys na ddisgybl X. Trwy arsylwi’r ddau blentyn, darganfuwyd bod disgybl X yn ymgysylltu’n fwy gyda’r amgylchedd dosbarth o gymharu i ddisgybl 1. Enghraifft dda o hyn yw eistedd ar y carped gyda’r plant eraill a chanu. I’r gwrthwyneb, roedd well gyda disgybl 1 eistedd yn y cornel tawel gyda llyfr. Dyma enghraifft o strategaeth sydd wedi’i addasu i ddiwallu anghenion disgybl 1. 
Roedd yn amlwg bod disgybl 1 yn cael ei o’r ysgogi gan y synau uchel a'r symudiadau sydyn yn yr ystafell ddosbarth ac angen rhywle i hunan-rheoleiddio. Yn ffodus, rhoddodd y gornel dawel le diogel i ddisgybl 1 hunan reoleiddio. Yn ôl Blach (2021) “One of the most notable benefits of using a calm-down corner is that it teaches children improved self-confidence, independence, and self-insight”. Rhodda’r  gornel dawel amser i ddisgybl 1 i adnabod ei theimladau megis, teimlo'n ddigynsail, a hybu'r cyfle iddo ymarfer delio â’i theimladau mewn ffordd ddiogel, iach, a chynhyrchiol. Yn bersonol, credaf fod hybu’r gallu i ddelio gyda’i theimladau o oedran ifanc yn offeryn defnyddiol i ddysgu pan fyddant yn dechrau aeddfedu ac wynebu'r byd. Roedd y gornel dawel yn achub bywyd i ddisgybl 1 ac yn sicr helpodd i leihau'r pwysau ar ddiwrnod ysgol.
Er bod gan ddisgybl 1 awtistiaeth fwy dwys, roedd yr ysgol yn cynnig strategaethau i'r ddwy ohonyn nhw yn seiliedig ar beth sydd yn mynd i ddiwallu eu hanghenion. Serch hyn, darparwyd yr ysgol bocs synhwyraidd i ddisgybl X er mwyn helpu iddo hunan-reoleiddio. Yn wahanol i ddisgybl 1, nid oedd angen iddo hunan reoleiddio yn aml ond, roedd yr athrawon dosbarth yn ymwybodol pan fyddai angen y bocs synhwyraidd arno. Atgyfnerthwyd hyn gan CADY’r ysgol yn ei hymateb I'r cwestiwn ‘Pa strategaethau cyffredinol sydd gennych ar waith i ddisgyblion ADY’ trwy ddweud bod nhw’n “caniatâi i blant ADY defnyddio teclynnau ffidget”. Cysylltir hyn gyda datganiad Estyn (2024) o allu’r staff i adnabod diddordebau’r disgyblion a defnyddio’r wybodaeth i ddarparu ystod o weithgareddau diddorol. Mynna Coppola (d.d.) bod bocsys synhwyraidd yn weithgaredd tawel a llonydd sy'n ennyn plant i eistedd yn dawel am gyfnod penodol. Mae hyn yn wych ar gyfer ymestyn cyfnod canolbwyntio plentyn dros amser. Atgyfnertha hyn gan datganiad Mayer, Salovey and Caruso (2004) sef bod ein cydnabyddiaeth yn chwarae rôl enfawr mewn gallu unigolion i reoli ei hemosiynau ac mae’r strategaethau uchod yn enghraifft dda ohonom. 
Yn ystod y profiad dewisol yn yr ysgol, penderfynwyd nad oedd y wybodaeth a gasglwyd o’r ddau ddisgybl yn ddigon ac felly, penderfynwyd arsylwi trydydd plentyn. Mae disgybl 2 yn ddeg mlwydd oed ac wedi cael diagnosis swyddogol o ddyslecsia. Darganfuwyd bod disgybl 2 yn dysgu’n weledol ac yn dynwared y byd trwy luniau a chymorth gweledol. Felly, mae’r disgybl yn debygol o dynnu lluniau yn lle ysgrifennu. Mae'r syniad bod plant dyslecsig yn gweld geiriau fel lluniau neu ddelweddau yn gysyniad metaphorig a ddefnyddir yn aml i esbonio eu ffordd o brosesu iaith. Mae'n pwysleisio gall plant dyslecsig ddibynnu'n fwy ar awgrymiadau gweledol a chyd-destun i ddeall geiriau a'u hystyrion (Omar, R., Buari, N.H., Majumder, C. and Knight, V.F, 2021, tud.90).
Er mwyn diwallu anghenion disgybl 2, roedd yr ysgol yn defnyddio amserlenni gweledol. Dyweda Peters (2024) bod amserlenni gweledol yn helpu i gynyddu dealltwriaeth o batrymau trefn y dydd. Mae hyn yn cynyddu hyder a rhagweladwyedd ac yn lleihau ansicrwydd sy'n gallu arwain at problemau iechyd meddwl dengys, bryder. Maent yn sefydlu ffiniau clir ar gyfer newid rhwng gweithgareddau. Cysylltir hyn gydag ymdrech yr ysgol wrth ymdrin ag iechyd emosiynol a chymdeithasol y disgyblion ADY. Mae ymdrech yr ysgol i sicrhau llesiant yn arbennig o dda ac mae’n dangos yn y disgyblion ADY hefyd. 
Gofynnwyd ar ddiwedd yr holiadur i CADY’r ysgol “Pa rôl sydd gan y CADY wrth gefnogi disgyblion sydd ag ADY” ac atebodd “i greu ethos ysgol gynhwysfawr i ddisgyblion ag ADY” ac i greu “systemau cadarn ar lefel ysgol gyfan”. Llwyddir y CADY ddiwallu’r gofynion yn rhagorol ac mae’r ymdrech yn weledol ymhlith pob plentyn yr ysgol megis, eu cynhwysiant a'u caredigrwydd tuag at bob anabledd, hil neu gredoau. I ymestyn ar sylwad Estyn (2024) o “mae’r gofal a’r arweiniad a gynigir i ddisgyblion sydd ag anghenion dysgu ychwanegol (ADY) yn gryfder o fewn safle’r ysgol” mae’r ysgol hefyd yn gynhwysfawr ac yn dderbyniol iawn sy'n gwneud gwahaniaeth mawr i fywydau’r plant.  
Wrth bwyso a mesur, mae'r gefnogaeth a roddir i blant ADY wrth wraidd yr ysgol hon ac mae'n dangos ym mhob agwedd. Mae'r plant yn ffynnu o ystyried y strategaethau gwerthfawr na all llawer o ysgolion eu cynnig. Mae'n ymddangos bod gan bob un ohonynt ddyfodol disglair iawn o'u blaenau. 
Casgliadau
Pwrpas y prosiect ymchwil oedd archwilio pa strategaethau oedd yn cael eu defnyddio er mwyn cefnogi dysgwyr gyda ADY mewn un ysgol. Arsylwyd ar 3 plentyn gwahanol gan cynnwys 4 strategaeth gwahanol megis, adnoddau gweledol, corneli tawel, bocsys synhwyraidd a serchit synhwyraidd yn y boreau. Profwyd pob un o’r strategaethau ei manteision yn bennaf fel trafodir yn y rhan ‘Canlyniadau a Thrafodaeth o’r dadansoddiad’.
Gellir honni bod y dulliau ymchwil, arsylwi ac holiaduron, wedi bod yn addas ar gyfer casglu’r data er mwyn ateb fy nghwestiwn ymchwil. Roedd arsylwi ar pa strategaethau a ddefnyddiwyd ar gyfer cefnogi dysgwyr ag ADY wedi darparu data ar ganfyddiadau dysgwyr o ddefnyddio’r strategaethau hyn.  Ymhellach, darparodd data’r holiadur y staff a’r CADY atebion ychwanegol er mwyn atgyfnerthu’r pwyntiau roeddwn yn arsylwi. Er mwyn sicrhau cyffredinoli’r data, penderfynwyd defnyddio cymysg o ddulliau ymchwil megis, ansoddol a meintiol er mwyn gallu dod i gasgliad mwy dibynadwy. Yn ychwanegol at hyn, cynhaliwyd yr ymchwil mewn un ysgol yn unig sydd yn golygu na ellir cyffredinoli’r data yn sirol nac yn genedlaethol ac mae hyn yn effeithio ar gywirdeb a dilysrwydd y canlyniadau. 
O ran yr ymchwil ei hun, un ffordd y gallaf fod wedi cryfhau’r data, byddai cynnal cyfweliadau gyda’r plant ADY er mwyn gall rhoi’r cyfranogwr yn ganolbwynt yn y broses a rhoi pwyslais ar lais a phersbectif y plant ei hun. Byddai hyn o bosib wedi helpu i gael fwy o ymatebion dilys o natur naturiol yn lle rhagdybiaethau fy hun o beth rwyf wedi arsylwi. 
Ymhellach, pwysleisia Gibbs (1998) pwysigrwydd adfyfyrio ar brofiadau er mwyn gael gwell gweledigaethau ac i ddysgu o’n gamgymeriadau. Dyweda Gibbs (1998) y gellir myfyrio mewn chwe ffordd wahanol felly, pe byddai cyfle i mi ail ymweld â’r ysgol, hoffwn arsylwi sut mae’r ysgol yn defnyddio sesiynau Celf a Cherddoriaeth er mwyn cefnogi dysgwyr gyda ADY ac hyrwyddo hunan hyder a lles meddyliol. Mae’r ymyrraeth hefyd yn ffordd i'r plant mynegi ei hunain a rheoli emosiynau, naill ai trwy gerddoriaeth neu gelf.
Ar ôl cwblhau’r prosiect ymchwil mae fy ngwybodaeth a’m dealltwriaeth o strategaethau y gellir eu defnyddio yn yr ysgol i gefnogi dysgwyr gyda ADY wedi datblygu ac er mwyn gwella fy arfer proffesiynol ymhellach bwriadaf dreialu rhai o’r strategaethau hyn yn ystod fy mhrofiad addysgu proffesiynol olaf ac yn y dyfodol. Yn ystod fy mlwyddyn sefydlu, byddaf yn defnyddio fy sgiliau ymchwil rwyf wedi eu datblygu wrth gynnal y prosiect ymchwil yma, i gynnal fy ymholiadau proffesiynol. 

